SELVITYS OLVI OYJ:N HALLINTO- JA OHJAUSJÄRJESTELMÄSTÄ (CORPORATE GOVERNANCE STATEMENT) - PDF
Download "SELVITYS OLVI OYJ:N HALLINTO- JA OHJAUSJÄRJESTELMÄSTÄ (CORPORATE GOVERNANCE STATEMENT)"
1 1 (6) SELVITYS OLVI OYJ:N HALLINTO- JA OHJAUSJÄRJESTELMÄSTÄ (CORPORATE GOVERNANCE STATEMENT) OLVI OYJ:N HALLINNOINTIKOODI Tieto hallinnointikoodin noudattamisesta Olvi Oyj (jäljempänä: Yhtiö ) noudattaa toiminnassaan julkaistua Suomen listayhtiöiden hallinnointikoodia. Suosituksista poikkeaminen Yhtiö on poikennut seuraavien suositusten soveltamisesta: 1) Hallituksen kokoonpano (suositus 9) Yhtiön varsinainen yhtiökokous valitsee yhtiön hallituksen jäsenet. Hallituksen kokoonpanon on mahdollistettava hallituksen tehtävien tehokas hoitaminen. Yhtiön hallituksen jäsenten tulee edustaa monipuolista osaamista ja heidän kokemuksensa tulee täydentää toinen toistaan. Hallituksen jäsenten kokemus ja osaaminen vastaavat tällä hetkellä Yhtiön ja Olvi-konsernin tarpeita. Yhtiön hallituksen pienestä jäsenmäärästä johtuen (5 jäsentä) ohjetta siitä, että hallituksessa on oltava molempia sukupuolia, ei voida toteuttaa vain säännöksen itsensä vuoksi. Yhtiö katsoo, että ensisijainen ja tärkein vaatimus hallituksen jäsenyydelle on pätevyys tehtävään. 2) Valiokunnan perustaminen (suositus 18) Yhtiön liiketoiminnan volyymin ja hallituksen pienen jäsenmäärän (5 jäsentä) vuoksi, Yhtiön hallituksella ei ole vakituisesti toimivia valiokuntia. Valiokuntia voidaan perustaa tarpeen niin vaatiessa. Hallinnointikoodin saatavilla olo Internet-sivuilla Yhtiön hallinnointikoodi on julkisesti saatavilla Yhtiön Internet-sivuilla osoitteessa Suomen listayhtiöiden hallinnointikoodi on julkisesti saatavilla Arvopaperimarkkinayhdistys ry:n Internet-sivuilla osoitteessa
2 2 (6) Kuvaus hallituksen kokoonpanosta ja toiminnasta Kokoonpano Yhtiön yhtiöjärjestyksen mukaan Yhtiön hallitukseen kuuluu neljästä (4) kuuteen (6) jäsentä. Yhtiön hallituksen jäsenet arvioidaan ja valitaan vuodeksi kerrallaan Yhtiön varsinaisessa yhtiökokouksessa. Hallituksen jäsenehdokkaiden nimet henkilötietoineen julkaistaan yhtiön internetsivuilla yhdessä yhtiökokouskutsun kanssa. Vuonna 2009 Yhtiön hallitukseen on kuulunut viisi (5) jäsentä. Vuonna 2009 Yhtiön hallituksen jäseninä ovat toimineet: Heikki Hortling, s.1951 Kauppatieteiden maisteri Hallituksen puheenjohtaja vuodesta 1998 lähtien Olvi Oyj:n hallituksen varapuheenjohtaja Esa Lager, s.1959 Oikeustieteen kandidaatti Kauppatieteiden maisteri Outokumpu Oyj:n talous- ja rahoitusjohtaja Olvi Oyj:n hallituksen jäsen vuodesta 2002 lähtien Olvi Oyj:n hallituksen puheenjohtaja Olvi Oyj:n hallituksen varapuheenjohtaja Heikki Sinnemaa, s Varatuomari Olvi Oyj:n hallituksen jäsen vuodesta 2004 lähtien Lauri Ratia, s.1946 Diplomi-insinööri Olvi Oyj:n hallituksen jäsen vuodesta 1999 lähtien Harri Sivula, s HTM Onninen Oy:n toimitusjohtaja vuodesta 2006 Olvi Oyj:n hallituksen jäsen vuodesta 2007 lähtien Hallituksen jäsenten keskeiset jäsenyydet muissa yhtiöissä on selostettu Yhtiön verkkosivuilla hallituksen jäsenet esittelevällä sivulla. Hallituksen sihteerinä on toiminut vuonna saakka toimitusjohtaja Lasse Aho ja sanotusta lukien varatuomari, johtaja Mikko Paananen. Yhtiöstä riippumattomat hallituksen jäsenet Hallituksen jäsenistä Esa Lager, Lauri Ratia ja Harri Sivula ovat riippumattomia Yhtiöstä.
3 3 (6) Hallituksen jäsenten riippumattomuus merkittävistä osakkeenomistajista Hallituksen jäsenistä Esa Lager, Lauri Ratia ja Harri Sivula ovat riippumattomia merkittävistä osakkeenomistajista. Hallitus suorittaa jäsenten riippumattomuusarvioinnin kerran vuodessa. Kuvaus hallituksen toiminnasta Hallituksen toiminnassa noudatetaan voimassa olevaa lainsäädäntöä, arvopaperipörssin antamia ohjeita, muita viranomaisohjeita sekä Yhtiön yhtiöjärjestystä. Hallitus huolehtii Yhtiön hallinnosta ja toiminnan asianmukaisesta järjestämisestä ja päättää asiat, joista yhtiöjärjestys, laki tai muu säädös edellyttävät hallituksen päätöstä. Hallituksella on yleistoimivalta kaikissa asioissa paitsi niissä, joissa päätösvalta lain tai yhtiöjärjestyksen nojalla on jollakin muulla yhtiön toimielimellä. Hallitus päättää yhtiökokouksen koollekutsumisesta ja valmistelee yhtiökokouksessa käsiteltävät asiat. Hallitus vastaa myös yhtiökokouksen päätösten toimeenpanosta. Hallitus toimii kaikissa tilanteissa yhtiön edun mukaisesti. Hallituksen tehtävänä on suunnata Yhtiön toimintaa siten, että se tuottaa pitkällä aikavälillä mahdollisimman suuren lisäarvon sijoitetulle pääomalle, ottaen huomioon eri sidosryhmien odotukset. Hallitus on vahvistanut itselleen työjärjestyksen. Liiketoimintaan liittyvät keskeiset tehtävät: vahvistaa Yhtiön arvot ja toimintatavat ja seuraa niiden toteutumista vahvistaa yhtiön perusstrategian ja seuraa jatkuvasti sen toteutumista, määrittelee Yhtiön osinkopolitiikan ja tekee yhtiökokoukselle esityksen maksettavan osingon määrästä käsittelee ja hyväksyy osavuosikatsauksen ja tilinpäätöksen, seuraa yhtiön liiketoiminnan kehitystä kuukausiraporttien ja muun yhtiön johdon toimittaman aineiston avulla, vahvistaa strategian pohjalta vuosittaisen budjetin ja investointien kokonaismäärän sekä valvoo niiden toteutumista, päättää erikseen kaikista suurista ja strategisesti merkittävistä investoinneista sekä yritysjärjestelyistä, päättää kaikista merkittävistä rahoitusjärjestelyistä.
4 4 (6) Yhtiön hallintoon ja operatiiviseen toimintaan liittyvät keskeiset hallituksen tehtävät: vahvistaa itselleen työjärjestyksen, joka tarkistetaan vuosittain arvioi omaa toimintaansa sisäisesti kerran vuodessa nimittää ja erottaa toimitusjohtajan sekä päättää hänen työehdoistaan ja palkitsemisjärjestelmästään. Asettaa vuosittain toimitusjohtajalle henkilökohtaiset tavoitteet ja arvioi niiden toteutumista, nimittää ja vapauttaa toimitusjohtajan sijaisen, valitsee emoyhtiön johtoryhmän ja tytäryhtiöiden hallitusten jäsenet, sekä päättää heidän työsuhteistaan, valitsee konsernin johtoryhmän jäsenet ja päättää heidän työsuhteistaan, päättää yhtiön organisaatiorakenteesta sekä sitä koskevista merkittävistä muutoksista, hyväksyy periaatteet henkilöstölle maksettaville palkkioille ja muille etuuksille sekä kannustinjärjestelmille, vastaa siitä, että yhtiön kirjanpito, talouden seurantajärjestelmät, sisäinen tarkastus ja riskienhallinta on järjestetty yhtiön hallintoperiaatteiden mukaisesti, päättää Yhtiön edustamisoikeudesta varmistaa, että hyvään hallintotapaan liittyvät keskeiset periaatteet ja politiikat ovat olemassa. Kokousten lukumäärä edellisen tilikauden aikana oli seitsemäntoista (17) kokousta, joista seitsemän (7) oli puhelinkokousta. Jäsenten osallistuminen kokouksiin vuonna 2009: Heikki Hortling 100,0 % Esa Lager 100,0 % Heikki Sinnemaa 100,0 % Harri Sivula 100,0 % Lauri Ratia 94,0 % Hallituksen valiokunnat Hallitus ei ole asettanut valiokuntia. Tarkastusvaliokunnan tehtävien hoitamisesta vastaa koko hallitus. Tieto toimitusjohtajasta ja hänen tehtävistään Yhtiön toimitusjohtajana on toiminut vuodesta 2004 alkaen yhteiskuntatieteiden maisteri Lasse Aho. Toimitusjohtajan keskeisen aseman ja omistajaohjauksen tehokkaan toteutumisen kannalta on perusteltua, että hänen nimittämisestään ja erottamisestaan vastaa hallitus. Toimitusjohtajan toimisuhteen ehdot määritellään hallituksen hyväksymässä kirjallisessa toimitusjohtajasopimuksessa.
5 5 (6) Toimitusjohtaja hoitaa yhtiön juoksevaa hallintoa hallituksen antamien ohjeiden ja määräysten mukaisesti. Toimitusjohtajalla on apunaan johtoryhmä. Toimitusjohtaja saa ryhtyä yhtiön toiminnan laajuus ja laatu huomioon ottaen epätavallisiin tai laajakantoisiin toimiin vain hallituksen valtuuttamana. Toimitusjohtaja huolehtii yhtiön kirjanpidon lainmukaisuudesta ja varainhoidon luotettavasta järjestämisestä. Toimitusjohtaja toimii hallituksen kokouksissa esittelijänä. Hän voi halutessaan kutsua muita yhtiön johtoon kuuluvia henkilöitä hallituksen kokouksiin esittelemään oman vastuualueensa asioita. Toimitusjohtajan irtisanomisaika on 6 kuukautta ja 3 kuukautta toimitusjohtajan irtisanoutuessa itse. Irtisanomisajan palkka, eläkeikä ja eläkkeen määräytymisperusteet on selostettu yhtiön internetsivuilla. Kuvaus taloudelliseen raportointiprosessiin liittyvien sisäisen valvonnan ja riskienhallinnan järjestelmien pääpiirteistä Riskienhallinnan yleiskuvaus Hallitus vastaa Yhtiön ja sen muodostaman konsernin riskienhallinnasta sekä liiketoimintojen sisäisestä valvonnasta. Hallitus käsittelee ja vahvistaa Yhtiön strategian, jonka yhteydessä kartoitetaan vuosittain myös liiketoimintaan ja muuhun toimintaympäristöön liittyvät riskit. Konsernin riskienhallinta ja markkinamuutosten ennakointi muodostavat tärkeän osan johdon jokapäiväistä toimintaa liiketoimintojen jatkuvuuden turvaamiseksi. Riskienhallintaprosessin pääpiirteet ja yhteys sisäiseen valvontaan Riskienhallinta tukee pyrkimyksiä saavuttaa vahvistetut tavoitteet välttäen eitoivottuja operatiivisia ja taloudellisia yllätyksiä. Tämän lisäksi riskienhallinta pyrkii tunnistamaan ja käyttämään hyväksi liiketoiminnassa esiin tulevia mahdollisuuksia. Riskienhallinta pyrkii ennakoivaan toimintatapaan, kokonaisvaltaiseen tarkasteluun sekä liiketoimintastrategialähtöisyyteen. Yhtiön hallituksella ja toimivalla johdolla on keskeinen rooli riskienhallinnan toteuttamisessa. Konsernin operatiivisia riskejä ovat mm. tuotantolaitoksiin ja tuotantoon liittyvät riskit, henkilöstöriskit ja tietoturvariskit. Tuotannolliset riskit konserni pyrkii minimoimaan selkeällä prosessien dokumentoinnilla, niiden automatisoinnilla, laatujärjestelmillä sekä selkeillä päätöksenteon ja valvonnan menettelytavoilla. Omaisuusvahinkoihin ja liiketoiminnan keskeytymiseen on varauduttu vakuutuksin. Vakuutusturvan kattavuutta tarkistetaan säännöllisesti.
6 6 (6) Henkilöriskien toteutumista ehkäistään varahenkilöjärjestelmällä, työtehtävien kierrätyksellä, työturvallisuutta kehittämällä sekä huolehtimalla hyvästä työilmapiiristä. Tietoturvariskien hallinta ja valvonta on keskitetty konsernin tietohallinnolle. Olvikonsernin tietohallintoa tarkastetaan tilintarkastusyhteisön tietoturvaasiantuntijoiden toimesta. Merkittävimmät tunnistetut riskialueet huomioidaan myös sisäisen valvonnan ja - tarkastuksen toimintasuunnitelmissa. Tällä tavoin varmistetaan riskialueiden systemaattinen seuranta sekä nopea reagointi korjaavia toimenpiteitä edellyttäviin tilanteisiin. Taloudelliseen raportointiin liittyvä riskienhallinta sisältää muun muassa toteutuneet tulosraportit ja muut tunnusluvut sekä ennusteiden laatimisen. Olvikonsernin taloudellista kehitystä ja riskejä seurataan kuukausittain hallituksessa ja johtoryhmissä. Lisäksi konsernin hallitus käsittelee riskit säännöllisesti vuosi- ja osavuosikatsausten käsittelyn yhteydessä. Sisäisen valvonnan yleiskuvaus Yhtiössä ei liiketoiminnan laatu ja laajuus huomioon ottaen ole katsottu tarkoituksenmukaiseksi järjestää erityistä sisäisen tarkastuksen organisaatiota. Kyseiset tehtävät sisältyvät Yhtiön liiketoimintaorganisaation tehtäviin ja ne on myös otettu huomioon tilintarkastajien tilintarkastussuunnitelmissa. Havaintoihin ja poikkeamiin reagoidaan viipymättä. Mahdolliset raporttinsa tilintarkastus toimittaa hallitukselle osana tarkastusraporttiaan. Sisäisen valvonnan viitekehys Sisäistä valvontaa suoritetaan kautta koko konsernin organisaation. Tilintarkastus seuraa liiketoimintaa osana tarkastustyötään. Yhtiössä noudatettavan toimintatavan mukaan tilintarkastus suorittaa vuosittain erityistarkastuksia ennalta sovittuihin toimintoihin. Vuonna 2009 erityistarkastuksen kohteena oli konsernin palkkahallinto. Yhtiön tilintarkastaja osallistuu vähintään kerran vuodessa hallituksen kokouksiin. Konsernin hallitus seuraa talousraportointia säännöllisesti kokouksissaan. Kaikki julkistettavat talousraportit käsitellään hallituksessa ennen julkaisua.